CELEX: 52018PC0679
Language: mt
Date: 2018-10-08
Title: Proposta għal REGOLAMENT TAL-KUNSILL dwar l-allokazzjoni ta’ opportunitajiet tas-sajd skont il-Ftehim ta’ Sħubija dwar is-Sajd Sostenibbli bejn l-Unjoni Ewropea u r-Renju tal-Marokk, u tal-Protokoll ta’ implimentazzjoni tiegħu

IL-KUMMISSJONI EWROPEA
            Brussell, 8.10.2018
            COM(2018) 679 final
            2018/0350(NLE)
            Proposta għal
            REGOLAMENT TAL-KUNSILL
            dwar l-allokazzjoni ta’ opportunitajiet tas-sajd skont il-Ftehim ta’ Sħubija dwar is-Sajd Sostenibbli bejn l-Unjoni Ewropea u r-Renju tal-Marokk, u tal-Protokoll ta’ implimentazzjoni tiegħu
            
               
         
         
            
               MEMORANDUM TA’ SPJEGAZZJONI
            
            
            
            
               1.KUNTEST TAL-PROPOSTA
            
            
               •Raġunijiet u għanijiet tal-proposta
            
            
               Fit-28 ta’ Frar 2007, daħal fis-seħħ Ftehim ta’ sħubija fis-settur tas-sajd bejn il-Komunità Ewropea u r-Renju tal-Marokk
                  1
               . L-aħħar Protokoll ta’ implimentazzjoni ta’ dan il-Ftehim
                  2
                li daħal fis-seħħ fil-15 ta’ Lulju 2014, skada fl-14 ta’ Lulju 2018. B’mod aktar ġenerali, dan il-Ftehim ta’ Sħubija huwa parti mir-relazzjonijiet bejn l-Unjoni u l-Marokk, kif jidher fil-Ftehim ta’ Assoċċjazzjoni Ewro-Mediterranju tas-26 ta’ Frar 1996 li jistabbilixxi assoċjazzjoni bejn il-Komunitajiet Ewropej u l-Istati Membri tagħhom minn naħa, u r-Renju tal-Marokk min-naħa l-oħra
                  3
               , li daħal fis-seħħ fl-2000. Il-Ftehim ifittex li jiżgura l-ġestjoni tajba u s-sostenibbiltà tar-riżorsi tas-sajd mil-lat ekoloġiku, ekonomiku u soċjali.
            
            
               Abbażi tad-direttivi ta’ negozjati adottati mill-Kunsill
                  4
               , il-Kummissjoni wettqet negozjati mal-gvern tal-Marokk bil-ħsieb li jiġi emendat il-Ftehim ta’ Sħubija dwar is-Sajd bejn il-Komunità Ewropea u r-Renju tal-Marokk, u li jkun hemm qbil dwar Protokoll ta’ implimentazzjoni ġdid tiegħu. 
            
            
               Dawn in-negozjati u t-testi li jirriżultaw minnhom iqisu bi sħiħ is-sentenza tal-Qorti tal-Ġustizzja tal-Unjoni Ewropea tas-27 ta’ Frar 2018 dwar il-kawża C-266/16
                  5
                li ddeċidiet li l-Ftehim dwar is-Sajd u l-Protokoll tiegħu ma kinux japplikaw għall-ilmijiet tal-madwar tat-territorju tas-Saħara tal-Punent. Fid-dawl tal-kunsiderazzjonijiet stabbiliti fis-sentenza tal-Qorti tal-Ġustizzja, u f’konformità max-xewqa taż-żewġ Partijiet, in-negozjati setgħu għaldaqstant jinkludu dan it-territorju u l-ilmijiet tal-madwar fil-Ftehim ta’ Sħubija dwar is-Sajd, għal diversi raġunijiet. L-ewwel nett, minn perspettiva ekonomika huwa importanti li l-flotta tal-Unjoni twettaq l-attivitajiet tas-sajd tagħha, inkluż f’dawn l-ilmijiet, f’qafas ġuridiku sikur fejn l-ambitu ġeografiku jkun definit b’mod ċar. Huwa previst ukoll li dan it-territorju u l-popolazzjoni tiegħu jibbenefikaw mill-impatti soċjoekonomiċi tal-Ftehim b’mod proporzjonali għall-attivitajiet tas-sajd, partikolarment fir-rigward tal-iżbark tal-qabdiet mill-flotta tal-UE, l-impjieg tal-baħħara, l-investimenti u azzjonijiet oħra ta’ appoġġ fis-settur, li huma possibbli bis-saħħa tal-kontribuzzjoni finanzjarja prevista mill-Protokoll tal-Ftehim dwar is-Sajd. Barra minn hekk, ta’ min jinnota li l-Ftehim seta’ jiġi konkluż biss mar-Renju tal-Marokk li jamministra dan it-territorju (almenu l-iktar parti importanti), peress li l-ebda entità oħra ma setgħet tiżgura l-użu sostenibbli ta’ dawn ir-riżorsi, kif ukoll il-ġestjoni u l-monitoraġġ tal-fondi ta’ appoġġ settorjali għall-benefiċċju tat-territorju tas-Saħara tal-Punent u tal-popolazzjoni tiegħu.
            
            
               Barra minn hekk, il-proposta rigward Ftehim ġdid u Protokoll ġdid tirrispetta bis-sħiħ id-dritt internazzjonali u d-dritt tal-Unjoni. L-Unjoni tenniet b’mod konsistenti l-impenn tagħha tas-soluzzjoni għat-tilwim dwar is-Saħara tal-Punent u tappoġġa l-isforzi tas-Segretarju Ġenerali tan-Nazzjonijiet Uniti u tal-persunal tiegħu mibgħut biex jgħin lill-Partijiet jaslu għal soluzzjoni politika ġusta, sostenibbli u aċċettabbli b’mod reċiproku. B’rabta ma’ dan, l-iskambju ta’ ittri dwar din il-proposta jfakkar il-pożizzjoni tal-Unjoni fir-rigward tas-Saħara tal-Punent.  
            
            
               Wara diversi sessjonijiet tan-negozjati, it-testi li kienu s-suġġett ta’ Ftehim bejn in-negozjaturi, jinkludu l-Ftehim innifsu li jistabbilixxi Sħubija dwar is-Sajd Sostenibbli bejn l-Unjoni Ewropea u r-Renju tal-Marokk (“il-Ftehim dwar is-Sajd”) u li jissostitwixxi l-Ftehim tal-2007, Protokoll ta’ implimentazzjoni ġdid, Anness u Appendiċijiet, kif ukoll skambju ta’ ittri. Dawn it-testi ġew inizjalati fl-24 ta’ Lulju 2018. 
            
            
               Il-Protokoll ikopri perjodu ta’ erba’ snin mid-data ta’ applikazzjoni tiegħu li hija stabbilita bl-Artikolu 16 tiegħu. Il-Ftehim il-ġdid dwar is-sajd iħassar il-Ftehim ta’ sħubija dwar is-sajd bejn il-Komunità Ewropea u r-Renju tal-Marokk li daħal fis-seħħ fit-28 ta’ Frar 2007. Jipprevedi l-possibbiltà ta’ applikazzjoni proviżorja qabel il-konklużjoni tiegħu; madankollu, ma jitqiesx neċessarju li tiġi proposta applikazzjoni proviżorja. L-għan tal-Ftehim il-ġdid hu li jiġu riflessi l-prinċipji tar-riforma tal-2009: governanza tajba fir-rigward tas-sajd u sostenibbiltà, rispett għad-drittijiet tal-bniedem, trasparenza u nondiskriminazzjoni. L-emenda tal-Ftehim hija meħtieġa wkoll biex tikkonforma mas-Sentenza tal-Qorti tas-27 ta’ Frar 2018 u biex tipprovdi l-bażi ġuridika għall-applikazzjoni tal-Ftehim għall-ilmijiet tal-madwar tat-territorju tas-Saħara tal-Punent. 
            
            
               Skont id-direttivi ta’ negozjati, il-Ftehim dwar is-Sajd jipprovdi garanziji marbuta ma’ allokazzjoni ġeografika ġusta tal-benefiċċji soċjoekonomiċi, b’mod proporzjonali għall-attivitajiet tas-sajd, li jirriżultaw mill-użu tal-kontribuzzjoni finanzjarja totali tal-Ftehim (jiġifieri kemm il-kumpens finanzjarju għall-aċċess, għall-appoġġ settorjali u l-imposti mħallsa mis-sidien tal-bastimenti). Dawn il-garanziji jinkludu, b’mod speċjali, il-monitoraġġ tal-allokazzjoni ta’ dawn il-fondi u l-użu tagħhom, li l-Kumitat Konġunt stabbilit mill-Ftehim huwa prinċipalment responsabbli minnhom, u li fi ħdanu jkunu rrappreżentati ż-żewġ Partijiet. Barra minn hekk, hemm dispożizzjonijiet li jipprevedu li l-Marokk jipprovdi rapporti regolari dwar l-attivitajiet imwettqa skont dan il-Ftehim.
            
            
               
                  Fl-aħħar nett, din il-proposta hija akkumpanjata minn Dokument ta’ Ħidma tal-Persunal tal-Kummissjoni intitolat “Rapport dwar l-evalwazzjoni tal-benefiċċji għall-popolazzjoni tas-Saħara tal-Punent tal-Ftehim ta’ Sħubija dwar is-Sajd Sostenibbli bejn l-Unjoni Ewropea u r-Renju tal-Marokk u l-Protokoll ta’ Implimentazzjoni tiegħu, u dwar il-konsultazzjoni ma’ dik il-popolazzjoni”. Dan ir-rapport għandu jinkludi evalwazzjoni tal-implikazzjonijiet potenzjali tal-Fehim u l-Protokoll tiegħu dwar l-iżvilupp sostenibbli, b’mod partikolari fir-rigward tal-impatt fuq il-popolazzjoni kkonċernata u l-użu tar-riżorsi naturali tat-territorji kkonċernati, kif ukoll sommarju tal-proċess ta’ konsultazzjoni ma’ dawn il-popolazzjonijiet, skont id-direttivi ta’ negozjati li għamlu l-assoċjazzjoni ta’ dawn il-popolazzjonijiet fattur deċiżiv fil-proċess tat-tiġdid tal-Ftehim dwar is-Sajd. Il-Protokoll jipprevedi opportunitajiet tas-sajd għal 128 bastiment f’sitt kategoriji:
               
               
                  –
                        żewġ kategoriji ta’ sajd fuq skala żgħira fit-Tramuntana: sajd pelaġiku bit-tartarun (kategorija 1, 22 bastiment) u bil-konz tal-qiegħ (kategorija 2, 35 bastiment) 
               
               
                  –
                        sajd fuq skala żgħira fin-Nofsinhar bil-qasba u x-xlief (kategorija 3, 10 bastimenti)
               
               
                  –
                        sajd tal-qiegħ bix-xbieki tat-tkarkir tal-qiegħ u bil-konz tal-qiegħ (kategorija 4, 16-il bastiment)
               
               
                  –
                        sajd fuq skala żgħira għat-tonn bil-qasba (kategorija 5, 27-il bastiment)
               
               
                  –
                        sajd pelaġiku industrijali bix-xbieki tat-tkarkir pelaġiku jew semipelaġiku u bit-tartarun tal-borża (kategorija 6, 18-il bastiment). F’din il-kategorija, il-qabdiet tal-bastimenti tal-Unjoni awtorizzati huma limitati għal ammont differenti skont is-sena tal-applikazzjoni tal-Protokoll. 
               
            
            
               Jixraq li dawn l-opportunitajiet tas-sajd jiġu distribwiti bejn l-Istati Membri.
            
         
         
            
            
               . •Konsistenza mad-dispożizzjonijiet eżistenti fil-qasam ta’ politika
            
            
               
                  L-għan prinċipali tal-Ftehim dwar is-Sajd u l-Protokoll il-ġdid tiegħu hu li permezz ta’ sħubija, jiġi stabbilit sajd sostenibbli u li jingħataw opportunitajiet ta’ sajd għall-bastimenti tal-Unjoni fiż-żona tas-sajd definita fil-Ftehim dwar is-Sajd. L-opportunitajiet offruti huma bbażati fuq l-aħjar parir xjentifiku disponibbli u, għas-sajd ta’ speċijiet migratorji ħafna, jissodisfaw ir-rakkomandazzjonijiet tal-Kummissjoni Internazzjonali għall-Konservazzjoni tat-Tonn tal-Atlantiku (ICCAT). Il-Protokoll il-ġdid iqis ir-riżultati ta’ evalwazzjoni tal-Protokoll preċedenti (2014-2018) u ta’ evalwazzjoni li tħares lejn il-ġejjieni dwar jekk għandux jiġi konkluż Protokoll ġdid. Dawn iż-żewġ evalwazzjonijiet twettqu minn esperti esterni. Il-Protokoll se jippermetti wkoll lill-Unjoni Ewropea u lir-Renju tal-Marokk isaħħu s-sħubija tagħhom sabiex jippromwovu l-użu responsabbli tar-riżorsi tas-sajd fiż-żona tas-sajd u biex jappoġġaw l-isforzi tar-Renju tal-Marokk li jiżviluppa l-ekonomija blu tiegħu. Dawn l-elementi huma koerenti mal-għanijiet u l-obbligi tal-politika komuni tas-sajd
                     6
                  . 
               
            
            
               •Konsistenza ma’ politiki oħra tal-Unjoni
            
            
               
                  In-negozjar tal-Ftehim dwar is-sajd jaqa’ fil-qasam tal-azzjoni esterna tal-Unjoni, u b’mod partikolari jqis l-għanijiet tal-Unjoni dwar ir-rispett tal-prinċipji demokratiċi u d-drittijiet tal-bniedem. Hija koerenti mal-pożizzjoni tal-Unjoni li tappoġġa bis-sħiħ l-isforzi tas-Segretarju Ġenerali tan-Nazzjonijiet Uniti u tal-persunal tiegħu mibgħut biex jgħin lill-Partijiet jaslu għal soluzzjoni politika ġusta, sostenibbli u aċċettabbli b’mod reċiproku, li tkun tipprevedi l-awtodeterminazzjoni tal-poplu tas-Saħara tal-Punent fil-kuntest ta’ arranġamenti konformi mal-għanijiet u l-prinċipji tal-Karta tan-Nazzjonijiet Uniti kif stabbiliti fir-Riżoluzzjonijiet tal-Kunsill tas-Sigurtà tan-Nazzjonijiet Uniti, b’mod partikolari r-Riżoluzzjonijiet 2152 (2014), 2218 (2015), 2385 (2016), 2351 (2017) u 2414 (2018). Il-konklużjoni tal-Ftehim dwar is-Sajd hija mingħajr preġudizzju għall-eżitu tal-proċess politiku dwar l-istatus finali tas-Saħara tal-Punent.
               
            
            
               2.BAŻI ĠURIDIKA, SUSSIDJARJETÀ U PROPORZJONALITÀ
            
            
               •Bażi ġuridika
            
            
               
                  Il-bażi ġuridika magħżula hija t-Trattat dwar il-Funzjonament tal-Unjoni Ewropea, li l-Artikolu 43(3) tiegħu jistabbilixxi li l-Kunsill, fuq proposta tal-Kummissjoni, għandu jadotta l-allokazzjoni ta’ opportunitajiet tas-sajd. 
               
            
            
               •Sussidjarjetà (għall-kompetenza mhux esklużiva)
            
            
               
                  Il-qasam ta’ azzjoni huwa kompetenza esklużiva. 
               
            
            
               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT
            
            
               •Evalwazzjonijiet ex post/kontrolli tal-idoneità tal-leġiżlazzjoni eżistenti
            
            
               
                  Fl-2017, il-Kummissjoni wettqet evalwazzjoni ex post tal-Protokoll 2014-2018 tal-Ftehim ta’ sħubija fis-settur tas-sajd bejn l-Unjoni Ewropea u r-Renju tal-Marokk, kif ukoll evalwazzjoni ex ante tat-tiġdid potenzjali tal-Protokoll. Il-konklużjonijiet tal-evalwazzjoni huma ppreżentati f’dokument ta’ ħidma separat
                     7
                  .
               
               
                  L-evalwazzjoni kkonkludiet li s-settur tas-sajd tal-Unjoni għandu interess qawwi fil-possibbiltà li jeżerċita l-attività tiegħu fiż-żona tas-sajd tal-Protokoll, u li t-tiġdid tal-Protokoll se jgħin biex jissaħħu l-kapaċitajiet tal-monitoraġġ, tal-kontroll u tas-sorveljanza, u se jikkontribwixxi għat-titjib fil-governanza tas-sajd fir-reġjun.
               
            
            
               •Konsultazzjoni mal-partijiet ikkonċernati
            
            
               
                  L-Istati Membri, ir-rappreżentanti tas-settur, l-organizzazzjonijiet internazzjonali tas-soċjetà ċivili, kif ukoll l-amministrazzjoni tas-sajd u r-rappreżentanti tas-soċjetà ċivili tar-Renju tal-Marokk ġew ikkonsultati bħala parti mill-evalwazzjoni. Saru wkoll konsultazzjonijiet fil-qafas tal-Kunsill Konsultattiv għall-Flotta ta’ Distanzi Twal, kif ukoll konsultazzjonijiet mal-popolazzjonijiet ikkonċernati fis-Saħara tal-Punent mill-Kummissjoni u s-Servizz Ewropew għall-Azzjoni Esterna (SEAE), biex jiġi żgurat li dawn ikunu jistgħu jesprimu ruħhom dwar l-estensjoni tas-sħubija għall-ilmijiet tal-madwar tas-Saħara tal-Punent u li jibbenefikaw mill-impatti soċjoekonomiċi tal-Ftehim dwar is-Sajd b’mod proporzjonali għall-attivitajiet tas-sajd. Rapport tal-evalwazzjoni dwar il-benefiċċji għal dawn il-popolazzjonijiet u l-konsultazzjonijiet imwettqa huwa mehmuż ma’ din il-proposta bħala dokument ta’ ħidma tal-persunal tal-Kummissjoni. Ir-rapport jikkonkludi li l-impatti soċjoekonomiċi tal-Ftehim dwar is-Sajd se jkunu ta’ benefiċċju għall-popolazzjonijiet ikkonċernati u li l-impatt tiegħu fuq l-iżvilupp sostenibbli tar-riżorsi naturali se jkun wieħed pożittiv. Bl-istess mod, il-partijiet soċjoekonomiċi u politiċi li ħadu sehem fil-konsultazzjonijiet kienu bla dubju favur il-konklużjoni tal-Ftehim dwar is-Sajd, anke jekk il-Front Polisario, kif ukoll partijiet oħra, irrifjutaw li jieħdu sehem fil-proċess ta’ konsultazzjoni minħabba raġunijiet ta’ prinċipju. Għalhekk, jista’ jiġi konkluż li l-Kummissjoni, flimkien mas-SEAE, ħadet il-miżuri raġonevoli u possibbli kollha fil-kuntest attwali sabiex il-popolazzjonijiet kkonċernati jkunu involuti kif xieraq.
               
            
            
               •Ġbir u użu tal-għarfien espert
            
            
               
                  Il-Kummissjoni użat konsulent indipendenti għall-evalwazzjonijiet ex post u ex ante, f’konformità mad-dispożizzjonijiet tal-Artikolu 31(10) tar-Regolament li jistabbilixxi l-politika komuni tas-sajd. 
               
            
            
               4.IMPLIKAZZJONI BAĠITARJA
            
            
               
                  L-abbozz tar-Regolament ma għandu l-ebda implikazzjoni fuq il-baġit tal-Unjoni.
               
            
         
         
            
               5.ELEMENTI OĦRA
            
            
               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rappurtar
            
            
               
                  Il-proċedura attwali nbdiet b’mod parallel mal-proċeduri marbuta mad-deċiżjoni tal-Kunsill dwar il-firma, f’isem l-Unjoni, tal-Ftehim ta’ Sħubija dwar is-Sajd Sostenibbli bejn l-Unjoni Ewropea u r-Renju tal-Marokk, kif ukoll mad-Deċiżjoni tal-Kunsill fir-rigward tal-konklużjoni tiegħu. Dan ir-Regolament għandu jibda japplika ladarba l-attivitajiet tas-sajd isiru possibbli skont il-Ftehim, jiġifieri fid-data ta’ applikazzjoni tal-Protokoll ta’ implimentazzjoni tal-Ftehim. 
               
            
            
               2018/0350 (NLE)
            
            
               Proposta għal
            
            
               REGOLAMENT TAL-KUNSILL
            
            
               dwar l-allokazzjoni ta’ opportunitajiet tas-sajd skont il-Ftehim ta’ Sħubija dwar is-Sajd Sostenibbli bejn l-Unjoni Ewropea u r-Renju tal-Marokk, u tal-Protokoll ta’ implimentazzjoni tiegħu
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(3) tiegħu,
            
            
               Wara li kkunsidra l-proposta mill-Kummissjoni Ewropea,
            
            
               Billi:
            
            
               (1)Il-Kummissjoni nnegozjat, f’isem l-Unjoni, Ftehim ġdid ta’ Sħubija dwar is-Sajd Sostenibbli bejn l-Unjoni Ewropea u r-Renju tal-Marokk (minn hawn ‘il quddiem imsejjaħ “Ftehim dwar is-Sajd”), kif ukoll Protokoll ġdid ta’ implimentazzjoni tal-ftehim dwar is-sajd, u skambju ta’ ittri li jakkumpanja dan il-Ftehim,
            
            
               (2)F’konformità mad-Deċiżjoni tal-Kunsill (UE) 2018/xxx
                  8
               , il-Ftehim ġdid dwar is-Sajd, il-Protokoll ta’ implimentazzjoni ġdid tiegħu u l-iskambju ta’ ittri li jakkumpanja l-Ftehim dwar is-Sajd, ġew iffirmati fi [daħħal id-data tal-firma] soġġetti għall-konklużjoni tagħhom f’data iktar ’il quddiem,
            
            
               (3)Il-Protokoll ta’ implimentazzjoni jkopri perjodu ta’ erba’ snin mid-data ta’ applikazzjoni tiegħu, kif stabbilit fl-Artikolu 16 tiegħu,
            
            
               (4)Jenħtieġ li l-opportunitajiet tas-sajd jiġu allokati fost l-Istati Membri matul l-applikazzjoni tal-Protokoll ta’ implimentazzjoni tal-Ftehim dwar is-Sajd,
            
            
               (5)Dan ir-Regolament jenħtieġ li japplika mill-istess data tal-Protokoll ta’ implimentazzjoni tal-Ftehim dwar is-Sajd,
            
            
               ADOTTA DAN IR-REGOLAMENT:
            
            
               Artikolu 1
            
            
               1.L-opportunitajiet tas-sajd stabbiliti skont il-Protokoll ta’ Implimentazzjoni tal-Ftehim dwar is-Sajd Sostenibbli bejn l-Unjoni Ewropea u r-Renju tal-Marokk huma allokati fost l-Istati Membri kif ġej:
            
            
                     
                        Kategorija tas-sajd
                     
                  
                  
                     
                        Tip ta’ bastiment
                     
                  
                  
                     
                        Stat Membru
                     
                  
                  
                     
                        Liċenzji jew kwota
                     
                  
               
                     
                        Sajd fuq skala żgħira fit-Tramuntana, speċijiet pelaġiċi
                     
                  
                  
                     
                        Bastimenti tas-sajd bit-tartaruni < 150 TG
                     
                  
                  
                     
                        Spanja
                     
                  
                  
                     
                        22
                     
                  
               
                     
                        Sajd fuq skala żgħira fit-Tramuntana
                     
                  
                  
                     
                        Bastimenti tas-sajd bil-konz tal-qiegħ, < 40 TG
                     
                  
                  
                     
                        Spanja
                     
                  
                  
                     
                        25
                     
                  
               
                     
                  
                  
                     
                  
                  
                     
                        Il-Portugall
                     
                  
                  
                     
                        7
                     
                  
               
                     
                  
                  
                     
                        Bastimenti tas-sajd bil-konz tal-qiegħ, ≥ 40 TG < 150 TG
                     
                  
                  
                     
                        Il-Portugall
                     
                  
                  
                     
                        3
                     
                  
               
                     
                        Sajd fuq skala żgħira fin-Nosfinhar
                     
                  
                  
                     
                        Qasba u xlief  < 150 TG kull bastiment
                     
                     
                        Total <= 800 TG
                     
                  
                  
                     
                        Spanja
                     
                  
                  
                     
                        10
                     
                  
               
                     
                        Sajd tal-qiegħ
                     
                  
                  
                     
                        Bastimenti tas-sajd bil-konz tal-qiegħ, <= 150 TG
                     
                  
                  
                     
                        Spanja
                     
                  
                  
                     
                        7
                     
                  
               
                     
                  
                  
                     
                  
                  
                     
                        Il-Portugall
                     
                  
                  
                     
                        4
                     
                  
               
                     
                  
                  
                     
                        Bastimenti tas-sajd bix-xbieki tat-tkarkir <= 750 TG
                     
                     
                        Total <= 3 000 TG
                     
                  
                  
                     
                        Spanja
                     
                  
                  
                     
                        5
                     
                  
               
                     
                  
                  
                     
                  
                  
                     
                        L-Italja
                     
                  
                  
                     
                        0
                     
                  
               
                     
                        Sajd għat-tonn
                     
                  
                  
                     
                        Dgħajjes tas-sajd bil-lixka
                     
                  
                  
                     
                        Spanja
                     
                  
                  
                     
                        23
                     
                  
               
                     
                  
                  
                     
                  
                  
                     
                        Franza
                     
                  
                  
                     
                        4
                     
                  
               
                     
                        Pelaġiku industrijali
                     
                  
                  
                     
                        85 000 tunnellata għall-ewwel sena
                     
                     
                        90 000 tunnellata għat-tieni sena
                     
                     
                        100 000 tunnellata għat-tielet u r-raba’ sena
                     
                     
                        Allokazzjoni tal-bastimenti awtorizzati li jistadu:
                     
                     
                        10 bastimenti >= 3 000 TG u < 7 765 TG
                     
                     
                        43 bastiment >= 150 u < 3 000 TG
                     
                     
                        4 bastimenti < 150 TT
                     
                  
                  
                     
                        L-ewwel sena: 85 000 tunnellata
                     
                  
               
                     
                  
                  
                     
                  
                  
                     
                        Il-Ġermanja
                     
                  
                  
                     
                        6 871,2 tunnellata
                     
                  
               
                     
                  
                  
                     
                  
                  
                     
                        Il-Litwanja
                     
                  
                  
                     
                        21 986,3 tunnellata
                     
                  
               
                     
                  
                  
                     
                  
                  
                     
                        Il-Latvja
                     
                  
                  
                     
                        12 367,5 tunnellata
                     
                  
               
                     
                  
                  
                     
                  
                  
                     
                        In-Netherlands
                     
                  
                  
                     
                        26 102,4 tunnellata
                     
                  
               
                     
                  
                  
                     
                  
                  
                     
                        L-Irlanda
                     
                  
                  
                     
                        3 099,3 tunnellata
                     
                  
               
                     
                  
                  
                     
                  
                  
                     
                        Il-Polonja
                     
                  
                  
                     
                        4 807,8 tunnellata
                     
                  
               
                     
                  
                  
                     
                  
                  
                     
                        Ir-Renju Unit
                     
                  
                  
                     
                        4 807,8 tunnellata
                     
                  
               
                     
                  
                  
                     
                  
                  
                     
                        Spanja
                     
                  
                  
                     
                        496,2 tunnellata
                     
                  
               
                     
                  
                  
                     
                  
                  
                     
                        Il-Portugall
                     
                  
                  
                     
                        1 652,2 tunnellata
                     
                  
               
                     
                  
                  
                     
                  
                  
                     
                        Franza
                     
                  
                  
                     
                        2 809,3 tunnellata
                     
                  
               
                     
                  
                  
                     
                  
                  
                     
                        It-tieni sena: 90 000 tunnellata
                     
                  
               
                     
                  
                  
                     
                  
                  
                     
                        Il-Ġermanja
                     
                  
                  
                     
                        7 275,4 tunnellata
                     
                  
               
                     
                  
                  
                     
                  
                  
                     
                        Il-Litwanja
                     
                  
                  
                     
                        23 279,6 tunnellata
                     
                  
               
                     
                  
                  
                     
                  
                  
                     
                        Il-Latvja
                     
                  
                  
                     
                        13 095,0 tunnellata
                     
                  
               
                     
                  
                  
                     
                  
                  
                     
                        In-Netherlands
                     
                  
                  
                     
                        27 637,9 tunnellata
                     
                  
               
                     
                  
                  
                     
                  
                  
                     
                        L-Irlanda
                     
                  
                  
                     
                        3 281,6 tunnellata
                     
                  
               
                     
                  
                  
                     
                  
                  
                     
                        Il-Polonja
                     
                  
                  
                     
                        5 090,6 tunnellata
                     
                  
               
                     
                  
                  
                     
                  
                  
                     
                        Ir-Renju Unit
                     
                  
                  
                     
                        5 090,6 tunnellata
                     
                  
               
                     
                  
                  
                     
                  
                  
                     
                        Spanja
                     
                  
                  
                     
                        525,4 tunnellata
                     
                  
               
                     
                  
                  
                     
                  
                  
                     
                        Il-Portugall
                     
                  
                  
                     
                        1 749,4 tunnellata
                     
                  
               
                     
                  
                  
                     
                  
                  
                     
                        Franza
                     
                  
                  
                     
                        2 974,5 tunnellata
                     
                  
               
                     
                  
                  
                     
                  
                  
                     
                        It-tielet u r-raba’ sena: 100 000 tunnellata
                     
                  
               
                     
                  
                  
                     
                  
                  
                     
                        Il-Ġermanja
                     
                  
                  
                     
                        8 083,8 tunnellata
                     
                  
               
                     
                  
                  
                     
                  
                  
                     
                        Il-Litwanja
                     
                  
                  
                     
                        25 866,3 tunnellata
                     
                  
               
                     
                  
                  
                     
                  
                  
                     
                        Il-Latvja
                     
                  
                  
                     
                        14 550,0 tunnellata
                     
                  
               
                     
                  
                  
                     
                  
                  
                     
                        In-Netherlands
                     
                  
                  
                     
                        30 708,8 tunnellata
                     
                  
               
                     
                  
                  
                     
                  
                  
                     
                        L-Irlanda
                     
                  
                  
                     
                        3 646,3 tunnellata
                     
                  
               
                     
                  
                  
                     
                  
                  
                     
                        Il-Polonja
                     
                  
                  
                     
                        5 656,3 tunnelleta
                     
                  
               
                     
                  
                  
                     
                  
                  
                     
                        Ir-Renju Unit
                     
                  
                  
                     
                        5 656,3 tunnelleta
                     
                  
               
                     
                  
                  
                     
                  
                  
                     
                        Spanja
                     
                  
                  
                     
                        583,8 tunnellata
                     
                  
               
                     
                  
                  
                     
                  
                  
                     
                        Il-Portugall
                     
                  
                  
                     
                        1 943,8 tunnellata
                     
                  
               
                     
                  
                  
                     
                  
                  
                     
                        Franza
                     
                  
                  
                     
                        3 305,0 tunnellata
                     
                  
               
         
            
            
               2.Ir-Regolament (UE) 2017/2403 japplika mingħajr preġudizzju għall-Ftehim u l-Protokoll.
            
            
            
               Artikolu 2
            
            
               Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Għandu japplika mid-data tal-applikazzjoni tal-Protokoll ta’ implimentazzjoni tal-Ftehim ta’ Sħubija dwar is-Sajd Sostenibbli bejn l-Unjoni Ewropea u r-Renju tal-Marokk.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  
                        ĠU L 141, 29.05.2006, p. 1. ĠU L 78, 17.03.2007, p. 31.
               
               
                  
                     (2)
                  
                        ĠU L 328, 7.12.2013, p. 2. ĠU L 228, 31.7.2014, p. 1.
               
               
                  
                     (3)
                  
                        ĠU L 70, 18.3.2000, p. 2.
               
               
                  
                     (4)
                  
                        Adottat fis-16 ta’ April 2018 waqt it-3612-il sessjoni tal-Kunsill Agrikoltura u Sajd.
               
               
                  
                     (5)
                  
                        Is-Sentenza tal-Qorti tal-Ġustizzja tas-27 ta’ Frar 2018, Western Sahara Campaign UK, C-266/16, EU :C :2018 :118.
               
               
                  
                     (6)
                  
                        ĠU L 354, 28.12.2013, p. 22.
               
               
                  
                     (7)
                  
                        
                  https://ec.europa.eu/fisheries/sites/fisheries/files/docs/publications/evaluation-report-morocco_fr.pdf
                   SWD(2018) 1 final : 
                  https://eur-lex.europa.eu/legal-content/FR/TXT/?qid=1535624240760&uri=CELEX:52018SC0001
                     
               
               
                  
                     (8)
                  
                        ĠU L xx, xx.xx.xxxx, p.xx.